شه‌فه‌ق نيوز/ جايه‌ڵه‌يل فريه‌يگ له‌ دويه‌ت و كوڕ ناڵنن وه‌ده‌س قه‌يران زيتكه‌ێ ده‌مچه‌و، يه‌يش له‌يوا كردگه‌ هه‌ميشه‌ بگه‌ردنه‌ شوون چاره‌سه‌ر خاسيگ ئه‌را پاكه‌وكردن روخساريان له‌ سيه‌يى و زيتكه‌(حب الشباب) ك ديرنه‌ێ له‌ ده‌مچه‌ويان.
له‌يرا تويه‌نن قانجاز له‌ بريگ له‌ روێن سروشتى بكه‌ن ئه‌را ئه‌وه‌گ شوونه‌وار ئه‌و زيتكه‌ له‌ ده‌مچه‌ويان نه‌مينێد و سيمايان وه‌ ته‌مامى پاكه‌و بوود.
روين چاێ سه‌وز تايبه‌تمه‌نديه‌يل خاسيگ ديرێد ئه‌را پاكه‌وكردن سيه‌يى ده‌مچه‌و، ئمجا تويه‌نيد كه‌مچيگ گه‌وراێ ئاشخوه‌رێ له‌ روين ئى چايه‌ تيكه‌ڵ وه‌ ئاو سروشتى ليموو بكه‌ێد و وه‌ ته‌مامى بشيونيده‌ێ يه‌كا تا تيكڵا بوود و ئه‌را ماوه‌ێ يه‌ك چاره‌ك سه‌عات بيلێده‌ێ دوياخر ده‌مچه‌ود وه‌پى پاكه‌و بكه‌ێد.
